Il-PE jrid iħares id-dibattitu demokratiku fl-elezzjonijiet Ewropej billi jintroduċi penali finanzjarji għall-partiti u l-fondazzjonijiet tal-UE li jabbużaw mid-data fil-kampanji politiċi. Aktar minn żewġ terzi ( 67%) tal-utenti tal-internet fl-UE huma preokkupati dwar l-użu tad-data personali online b'mod li jinfluwenza l-messaġġi politiċi li jaraw, prattika li ddgħajjef il-kompetizzjoni ħielsa u ġusta bejn il-partiti politiċi kollha. L-UE stabbiliet diversi miżuri biex tipproteġi l-privatezza tad-data tagħna u qed taħdem biex tiżgura li ma jkunx hemm distorsjoni fl-elezzjonijiet Ewropej minħabba l-użu ħażin tad-data personali tal-votanti Ewropej. "Speċjalment wara l-iskandlu tal-protezzjoni tad-data li qam b'rabta ma' Facebook u Cambridge Analytica, in-nies huma aktar konxji mill-użu tad-data personali. Dan ir-regolament huwa pass importanti biex terġa' tinbena l-fiduċja taċ-ċittadini fl-UE u biex tissaħħaħ il-parteċipazzjoni demokratika b'mod ġenerali", spjega l-korapporteur Fit-13 ta' Marzu, qabel l-elezzjonijiet Ewropej li se jsiru bejn it-23 u s-26 ta' Mejju 2019 , il-Parlament approva regoli ġodda maħsuba biex jiddiswadu u jippenalizzaw il-partiti politiċi Ewropej li l-membri tagħhom jiksru deliberatament il-protezzjoni tad-data biex jinfluwenzaw ir-riżultat tal-elezzjonijiet. Nibagħtu messaġġ ċar ħafna "Ma naħsibx li xi partit jew fondazzjoni se jirriskjaw li jużaw ħażin id-data personali miċ-ċittadini Ewropej għall-profitt tagħhom stess. Madankollu, hija r-responsabbiltà tagħna li nsaħħu l-proċeduri dwar il-ksur u s-sanzjonijiet sabiex nibagħtu messaġġ ċar ħafna lin-numru żgħir ħafna ta' individwi jew gruppi li jista' jkollhom it-tentazzjoni li ma jimxux mar-regoli", qalet il-korapporteur Partiti politiċi Ewropej Il-partiti politiċi Ewropej huma magħmula minn partiti nazzjonali u individwi. Il-partiti nazzjonali jikkontestaw l-elezzjonijiet Ewropej iżda spiss ikunu assoċjati ma' partit politiku Ewropew. Wara l-elezzjonijiet, jistgħu jingħaqdu ma' partijiet tal-istess fehma mill-familja politika tagħhom biex jiffurmaw grupp politiku fil-Parlament Ewropew. Kif għandhom jaħdmu r-regoli l-ġodda - L-awtoritajiet superviżorji nazzjonali tal-protezzjoni tad-data huma responsabbli għall-monitoraġġ tal-elezzjonijiet fil-livell nazzjonali - Il-partiti politiċi Ewropej jorganizzaw kampanji komplementari fil-livell Ewropew inklużi dawk għall- kandidat ewlieni - Jekk awtorità superviżorja nazzjonali tiddeċiedi li jkun seħħ ksur, din tinforma lill- Awtorità għall-partiti u l-fondazzjonijiet politiċi Ewropej . Imbagħad, din l-Awtorità tiddeċiedi dwar il-penali. Għal aktar informazzjoni L-elezzjonijiet għall-PE: L-UE tadotta regoli ġodda biex tipprevjeni l-użu ħażin ta' data personali mill-partiti politiċi Ewropej Fajl tal-proċedura Rapport dwar il-proposta Regolament dwar l-istatut u l-finanzjament tal-partiti politiċi Ewropej Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF